*Dragobete – iubește românește!*

la

Școala Gimnazială ,,Simion Bărnuțiu” Blaj – Tiur

Vineri, 24 februarie 2017, la Școala Gimnazială ,,Simion Bărnuțiu” Blaj – Tiur s-a desfășurat activitatea *Dragobete – iubește românește!*

Activitatea, coordonată de prof. Marcu Nicoleta Ioana, prof. Păcurar Elena și prof. înv. primar Bîrlea Aurelia Cristina, a implicat elevii claselor gimnaziale și ai clasei a III-a și a avut ca scop promovarea sărbătorilor și obiceiurilor din tradiția poporului român, pornind de la ideea că ,,obiceiurile noastre sunt destul de pitorești și de poetice” (Mihail Kogălniceanu, *,,Introducție” la Dacia Literară*).

În acest sens, prin desenele elevilor, felicitările prieteniei, expoziția realizată cu o parte din produsele lor, precum și prin fișele cu informații despre Dragobete reunite într-un portofoliu și prezentate în șezătoarea literară, s-a urmărit trezirea interesului pentru tradițiile și formele de manifestare ale acestora, cunoașterea sărbătorii populare Dragobete și a semnificației ei, precum și stimularea creativității.

Coordonatoarele mulțumesc pentru implicare în activitate doamnei director, prof. Zehan Platon Ana, și elevilor pentru receptivitatea de care au dat dovadă, felicitându-i, totodată, pentru reușita acțiunii.

Nu putem încheia fără a vă spune că:

*Dragobetele vestește*

*Primăvara că sosește*

*Și-un prieten te-ndrăgește!*

*Îți trimit prin astă carte*

*Un gând bun și-o-mbrățișare!*

Consilier educativ,

Prof. Marcu Nicoleta Ioana